CELEX: 32020R0030
Language: lv
Date: 2020-01-14 00:00:00
Title: Komisijas Īstenošanas regula (ES) 2020/30 (2020. gada 14. janvāris), ar ko Īstenošanas regulu (ES) Nr. 404/2011 groza attiecībā uz sīki izstrādātiem noteikumiem par tiešu elektronisku informācijas apmaiņu, kas ieviesta saskaņā ar kopējās zivsaimniecības politikas noteikumiem

15.1.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 9/3
               
            
         KOMISIJAS ĪSTENOŠANAS REGULA (ES) 2020/30
         (2020. gada 14. janvāris),
         ar ko Īstenošanas regulu (ES) Nr. 404/2011 groza attiecībā uz sīki izstrādātiem noteikumiem par tiešu elektronisku informācijas apmaiņu, kas ieviesta saskaņā ar kopējās zivsaimniecības politikas noteikumiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008 un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 71., 76. un 111. pantu,
         tā kā:
         
                     (1)
                  
                  
                     Noteikumi, kas reglamentē elektronisku datu apmaiņu starp dalībvalstīm, kā arī starp dalībvalstīm un Komisiju vai tās izraudzīto struktūru, ir noteikti Regulā (EK) Nr. 1224/2009 (“Kontroles regula”). Minētās regulas 71., 76. un 83. pants attiecas konkrēti uz apmaiņu ar inspekcijas un pārraudzības pārskatiem.
                  
               
                     (2)
                  
                  
                     Komisija ir izstrādājusi jaunu formātu, kādā pārraidāmi inspekcijas un pārraudzības pārskatu dati un kurš būtu jāizmanto visās turpmākajās elektroniskajās datu apmaiņās, kas minētas Kontroles regulas 71., 76. un 83. pantā.
                  
               
                     (3)
                  
                  
                     Noteikumi, kas reglamentē datu apmaiņu starp dalībvalstīm, kā arī starp dalībvalstīm un Komisiju vai tās izraudzīto struktūru, ir izklāstīti Komisijas Īstenošanas regulas (ES) Nr. 404/2011 (2) IX sadaļas Ia nodaļā. Šie noteikumi jāgroza, lai ņemtu vērā jauno formātu, kuru Komisija izstrādājusi inspekcijas un pārraudzības datiem, kā arī jaunās tehnoloģijas un starptautiskos standartus.
                  
               
                     (4)
                  
                  
                     Padomes Regula (EK) Nr. 1006/2008 (3) ir atcelta ar Eiropas Parlamenta un Padomes Regulu (ES) 2017/2403 (4), tāpēc atsauces uz minēto regulu Īstenošanas regulas (ES) Nr. 404/2011 IX sadaļas Ia nodaļā būtu jāsvītro.
                  
               
                     (5)
                  
                  
                     Tāpēc Īstenošanas regula (ES) Nr. 404/2011 būtu attiecīgi jāgroza.
                  
               
                     (6)
                  
                  
                     Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
                  
               IR PIEŅĒMUSI ŠO REGULU.
         
            1. pants
            Grozījumi Īstenošanas regulā (ES) Nr. 404/2011
            Īstenošanas regulu (ES) Nr. 404/2011 groza šādi:
            
                        a)
                     
                     
                        regulas 146.a pantu aizstāj ar šādu:
                        
                           “146.a pants
                           Šajā nodaļā ir paredzēti sīki izstrādāti noteikumi par datu apmaiņu, uz ko norādīts Kontroles regulas 111. un 116. pantā, inspekcijas un pārraudzības pārskatu datu apmaiņu, uz ko norādīts Kontroles regulas 71., 76. un 83. pantā, kā arī par nozvejas datu paziņošanu, uz ko norādīts Kontroles regulas 33. panta 2. un 4. punktā.”;
                        
                     
                  
                        b)
                     
                     
                        regulas 146.i panta 1. punktu aizstāj ar šādu:
                        
                           “1.   Par formātu, kādā Komisijai pārraidāmi agregētie nozvejas dati, kas minēti Kontroles regulas 33. panta 2. un 4. punktā, karoga dalībvalstis izmanto XML shēmas definīciju, kura pamatojas uz UN/CEFACT P1000-12.”;
                        
                     
                  
                        c)
                     
                     
                        regulas 146.i panta 3. punktu aizstāj ar šādu:
                        
                           “3.   Nozvejas pārskatos norādītie daudzumi pamatojas uz izkrautajiem daudzumiem. Ja nozvejas vēl nav izkrautas, sniedz pārskatu par aplēstajām nozvejām ar norādi “paturēts uz kuģa”. Labojumus ar precīzu svaru un izkraušanas vietu pārraida pirms tā mēneša 15. datuma, kas ir nākamais pēc izkraušanas mēneša.”;
                        
                     
                  
                        d)
                     
                     
                        regulas 146.j panta 1. punktu aizstāj ar šādu:
                        
                           “1.   Par grozījumiem XML formātos un īstenošanas dokumentos, kas izmantojami elektroniskajai datu apmaiņai starp dalībvalstīm, kā arī starp dalībvalstīm, Komisiju vai tās izraudzīto struktūru, un arī par grozījumiem, kas izriet no 146.f, 146.g, 146.h un 146.k panta, Komisija lemj kopā ar dalībvalstīm.”;
                        
                     
                  
                        e)
                     
                     
                        pievieno šādu 146.k pantu:
                        
                           “146.k pants
                           Ar inspekciju un pārraudzību saistītu datu apmaiņa
                           
                              1.   Formāts, kas jāizmanto, lai starp dalībvalstīm, kā arī starp dalībvalstīm un Komisiju vai tās izraudzīto struktūru apmainītos ar Kontroles regulas 71., 76. un 83. pantā minēto inspekcijas un pārraudzības pārskatu datiem, ir inspekcijas un pārraudzības domēna XML shēmas definīcija, kas pamatojas uz UN/CEFACT P1000-8.
                           
                           
                              2.   Nosūtīt inspekcijas un pārraudzības pārskatus un atbildēt uz inspekcijas un pārraudzības datu pieprasījumiem saskaņā ar inspekcijas un pārraudzības domēna XML shēmas definīciju, kas pamatojas uz UN/CEFACT P1000-8, dalībvalstu sistēmas spēj no dienas, kas saskaņā ar 146.j panta 2. punktu noteikta kopā ar dalībvalstīm.”;
                           
                        
                     
                  
                        f)
                     
                     
                        XII pielikumā pēc rindas “P1000 – 7 “Kuģa pozīcijas domēns”” iekļauj šādu rindu:
                     
                  “P1000 – 8 “Inspekcijas un pārraudzības domēns””.
         
         
            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 14. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 343, 22.12.2009., 1. lpp.
         
         
            (2)  Komisijas 2011. gada 8. aprīļa Īstenošanas regula (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (OV L 112, 30.4.2011., 1. lpp.).
         
            (3)  Padomes 2008. gada 29. septembra Regula (EK) Nr. 1006/2008 par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem un ar ko groza Regulas (EEK) Nr. 2847/93 un (EK) Nr. 1627/94 un atceļ Regulu (EK) Nr. 3317/94 (OV L 286, 29.10.2008., 33. lpp.).
         
            (4)  Eiropas Parlamenta un Padomes 2017. gada 12. decembra Regula (ES) 2017/2403 par ārējo zvejas flotu ilgtspējīgu pārvaldību un ar ko atceļ Padomes Regulu (EK) Nr. 1006/2008 (OV L 347, 28.12.2017., 81. lpp.).